Қаҳрамони Тоҷикистон

Қаҳрамони Тоҷикистон — унвони олии давлатии Ҷумҳурии Тоҷикистон, ки барои хидматҳои шоиста дар назди давлат ва халқ супорида мешавад. Унвон ба шаҳрвандоне, ки барои озодӣ, истиқлол ва рушди Ҷумҳурии Тоҷикистон каҳрамонии ҳарбӣ ва меҳнатӣ намудаанд супорида мешавад. Унвони Қаҳрамони Тоҷикистон дар қатори дигар Унвонҳои фахрӣ бо Қонуни Ҷумҳурии Тоҷикистон «Дар бораи ҷоизаҳои давлатии Ҷумҳурии Тоҷикистон» аз 31 июли соли 2001 № 29 муқарар карда шудааст.Қонуни Ҷумҳурии Тоҷикистон «Дар бораи ҷоизаҳои давлатии Ҷумҳурии Тоҷикистон»

 Қаҳрамонони Тоҷикистон 

 10px Садриддин Айнӣ (1878—1954) — адиб, олим ва асосгузори адабиёти муосири тоҷик. Аввалин Президенти Академияи илмҳои Ҷумҳурии Тоҷикистон. Соли 1997 бо унвони олии Қаҳрамони Тоҷикистон қадр шудааст.
 10px Бобоҷон Ғафуров (1909—1977) — донишманд, академики Академияи Илмҳои ИҶШС, арбоби ҳизбӣ ва давлатӣ, муаллифи китоби «Тоҷикон». Соли 1997 бо унвони олии Қаҳрамони Тоҷикистон қадр шудааст.
 10px Эмомалӣ Раҳмон — сиёсатмадор, Президенти Ҷумҳурии Тоҷикистон.  Соли 1999 барои мустаҳкам намудани давлатдории соҳибистиқлол ва пойдории сулҳ дар Ҷумҳурии Тоҷикистон бо унвони олии Қаҳрамони Тоҷикистон қадр шудааст.Муҳимтарин саҳифаҳои таърихи халқи тоҷик./Мураттибон: Ҳотамов Н. Б., Саъдиев Ш. С. Нашри дуюм. — Душанбе,2010. — С.14
 10px Мирзо Турсунзода (1911—1977) — шоир, раиси Иттифоқи нависандагони Тоҷикистон, Қаҳрамони Меҳнати Сотсиалистӣ. Соли 2001 бо унвони олии Қаҳрамони Тоҷикистон қадр шудааст.
 10px Нусратулло Махсум Лутфуллоев (1881—1938) — ходими давлатӣ ва ҳизбӣ. Соли 2006 бо унвони олии Қаҳрамони Тоҷикистон қадр шудааст.
 10px Шириншоҳ Шоҳтемур (1899—1937) — ходими давлатӣ ва ҳизбӣ. Соли 2006, бо унвони олии Қаҳрамони Тоҷикистон қадр шудааст.

 Эзоҳ 


Гурӯҳ:Унвонҳои фахрӣ
Гурӯҳ:Ҷоизаҳои олии давлатӣ
Гурӯҳ:Рӯйдодҳои соли 2001
Гурӯҳ:Рӯйдодҳои 31 июл